Toliūnų kabamasis tiltas

Toliūnų (Gegabrastos) kabamasis tiltas – pėsčiųjų tiltas Pasvalio rajone, Toliūnų ir Gegabrastos kaimų paribyje, apie 2,5 km į vakarus nuo kelio . Nutiestas per Mūšos intaką Lėvenį. Tiltu be gyvenamųjų sodybų pasiekiami lankytini objektai: dešiniajame krante įsikūrusios Gegabrastos senosios kapinės su paminklu Lietuvos partizanams, stačiatikių parapijai priklausanti Šv. Mikalojaus cerkvė, kairiajame – Moliūnų dvaro vandens malūnas, kuriame sovietmečiu filmuota kino juosta „Niekas nenorėjo mirti“.Margos Toliūnų kaimo godos darbs.lt

Tarpukaryje upės krantus tarp Gegabrastos ir Toliūnų jungė platus, tvirtas medinis tiltas (pastatytas 1932 m.). Jis karo metu atlaikė ir sunkiasvorę techniką – tankus. Prieš II pasaulinį karą dviejų kaimų, skirtingų tikėjimų jaunimas ant tilto rengdavo gegužines. 

Pirmasis kabamasis tiltas vaikščiojimui per Lėvenį nutiestas 1971 m. Vėliau jis buvo rekonstruotas. Kitų šaltinių duomenimis,Remontuojamas Gegabrastos pėsčiųjų tiltas darbs.lt 2025-06-04 tiltas pastatytas 1984 m., kapitališkai remontuotas 2007-ųjų vasarą. Buvo pakeistos ne tik visos medinės tilto dalys, bet ir dalis statinio konstrukcijas laikančių lynų. Kitos tilto dalys medinės, jos nėra ilgaamžės. Suprastėjus statinio būklei, 2024 m. jis buvo uždarytas praėjimui. Savivaldybei skyrus 30 tūkst. eurų, 2025 m. tiltas atnaujintas, antikoroziniais dažais padengiant metalines konstrukcijas, pakeičiant medines dalis.

 Konstrukcija 
Tiltas metalinis, vienos angos, atremtas į krantuose įrengtus pamatus. Tiltą per vertikalias pakabas laiko tempiamieji lynai, permesti per metalines atramas ir įtvirtinti krantuose. Perdangą sudaro dvi šoninės metalinės sijos, sutvirtintos skersiniais ryšiais. Ėjimo takas sudėtas iš skersinių lentų. Taką iš kraštų riboja pastatyti apsauginiai mediniai turėklai. Bendras tilto ilgis (atstumas tarp atramų) apie 65 m.Toliūnų kabamasis tiltas maps.lt

 Šaltiniai 

 Nuorodos 

 Pėsčiųjų tiltai ir viadukai Lietuvoje miestai.net 
 Toliūnų kabantis tiltas per Lėvenį pamatyklietuvoje.lt
 Gegabrastos beždžiontiltis geocaching.com
 Toliūnų kabantis tiltas per Lėvenį facebook.com


Kategorija:Pasvalio rajono tiltai
Kategorija:Lietuvos kabamieji tiltai
Kategorija:Lietuvos pėsčiųjų tiltai
Kategorija:Tiltai per Lėvenį